CELEX: 62019CN0572
Language: hr
Date: 2019-07-26 00:00:00
Title: predmet C-572/19 P: Žalba koju je 26. srpnja 2019. podnio European Road Transport Telematics Implementation Coordination Organisation — Intelligent Transport Systems & Services Europe (Ertico — ITS Europe) protiv presude Općeg suda (četvrto vijeće) od 22. svibnja 2019. u predmetu T-604/15: Ertico — ITS Europe protiv Komisije

16.9.2019   
            
            
               HR
            
            
               Službeni list Europske unije
            
            
               C 312/9
            
         
      Žalba koju je 26. srpnja 2019. podnio European Road Transport Telematics Implementation Coordination Organisation — Intelligent Transport Systems & Services Europe (Ertico — ITS Europe) protiv presude Općeg suda (četvrto vijeće) od 22. svibnja 2019. u predmetu T-604/15: Ertico — ITS Europe protiv Komisije
      (predmet C-572/19 P)
      (2019/C 312/11)
      Jezik postupka: engleski
      
         Stranke
      
      
         Žalitelj: European Road Transport Telematics Implementation Coordination Organisation — Intelligent Transport Systems & Services Europe (Ertico — ITS Europe) (zastupnici: M. Wellinger i K. T'Syen, avocats)
      
         Druga stranka u postupku: Europska komisija
      
         Zahtjevi
      
      Žalitelj od Suda zahtjeva da:
      
                  —
               
               
                  ukine presudu Općeg suda od 22. svibnja 2019. u predmetu T-604/15;
               
            
                  —
               
               
                  poništi osporavanu odluku (1) i potvrdi žaliteljev status „MSP”-a (mikro, malo ili srednje poduzeće); i
               
            
                  —
               
               
                  naloži Komisiji snošenje troškova ovog postupka, uključujući troškove postupka pred Općim sudom.
               
            
         Žalbeni razlozi i glavni argumenti
      
      U prilog osnovanosti žalbe žalitelj ističe tri žalbena razloga.
      
                  1.
               
               
                  Pobijana presuda zahvaćena je pogreškom koja se tiče prava jer je u njoj utvrđeno da se (i) točke 1.2.6 i 1.2.7 Priloga Odluci Komisije 2012/838/EU (2) od 18. prosinca 2012. o usvajanju pravila s ciljem osiguranja dosljedne provjere postojanja i pravnog statusa sudionika, kao i njihovih poslovnih i financijskih sposobnosti, u neizravnim aktivnostima koje dobivaju potporu u obliku bespovratnih sredstava na temelju Sedmog okvirnog programa Europske zajednice za istraživanja, tehnološki razvoj i demonstracijske aktivnosti i na temelju Sedmog okvirnog programa Europske zajednice za atomsku energiju za aktivnosti u području nuklearnih istraživanja i osposobljavanja i (ii) članak 22. Uredbe Vijeća br. 58/2003 (3) od 19. prosinca 2002. o utvrđivanju statusa izvršnih agencija kojima se povjeravaju određene zadaće u vezi s upravljanjem programima Zajednice odnose na različita pravna sredstva.
               
            
                  2.
               
               
                  Pobijana presuda pogrešno primjenjuje i povređuje MSP Preporuku (4), te povređuje temeljna pravna načela pravne sigurnosti i zaštite legitimnih očekivanja (i stoga je zahvaćena pogreškom koja se tiče prava) time što je u njoj utvrđeno da je zakonski dopušteno žalitelju uskratiti status MSP-a na temelju „cilja i smisla” MSP Preporuke unatoč tome što žalitelj formalno ispunjava uvjete iz MSP Preporuke (što se u pobijanoj presudi ne osporava).
               
            
                  3.
               
               
                  Pobijana presuda zahvaćena je očitom pogreškom u ocjeni i materijalno nevaljana u dijelu u kojem je u njoj utvrđeno da žalitelj „nije izložen poteškoćama s kojima se obično suočavaju MSP-ovi” (i da stoga žalitelj nije MSP s obzirom na „cilj i smisao” MSP Preporuke).
               
            
         (1)  Odluka ocjenjivačkog odbora Komisije od 18. kolovoza 2015.
      
         (2)  SL 2012., L 359., str. 45. (SL, posebno izdanje na hrvatskom jeziku, poglavlje 13., svezak 62, str. 267.)
      
         (3)  SL 2003., L 11, str. 1. (SL, posebno izdanje na hrvatskom jeziku, poglavlje 1., svezak 16., str. 83.)
      
         (4)  Preporuka Komisije od 6. svibnja 2003. o definiciji mikropoduzeća, te malih i srednjih poduzeća (SL 2003., L 124, str. 36.)